Cuneiform Tablet Kt 01/k 217
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ḫu-ur-me-li ru-ba-im dan-nim ḫa-ar-sá-am-na-i-im be-lí-ni qí-bi-ma um-ma ší-ip-ru ša a-lim{ki} {d}a-šùr ur-du-kà ša-am-šu-um be-el-ni ṭup-pá-am ú-šé-bi₄-lá-ni-a-tí ù ší-ip-ri-kà {m}ḫa-za-lam ù ḫu-du-ur-lá ta-áš-pu-ra-ni-a-tí ù ki-ma ḫa-ra-na-tim ta-ak-lu-ú a-wa-tim ma-da-tim-ma mu-ru-úṣ li-bi-kà tù-šé-bi₄-lá-ni-a-tí lá-ma-ma ṭup-pá-kà ik-šu-da-ni ru-ba-um {d}UTU-ši-{d}IM be-el-ni a-na ší-ma-tí-šu i-ta-lá-ak-ma a-dí iš-me-{d}da-gán ma-ra-šu i-na ku-sí-e-em ša a-bi-šu uš-bu-ni a-dí u₄-mì-im a-nim ší-ip-ri-ni lá ni-iš-pu-ra-am ù ki-a-am ta-áš-pu-ra-am um-ma a-ta-ma i-nu-mì be-el-ku-nu ṣa-ba-am a-na za-al-pá-i-im i-dí-nu a mì-nim a-tù-nu a-na šé-pé-e-šu lá ta-am-qú-ta-ma ṣa-ba-am a-na za-al-pá-i-e-im a-na ta-da-nim lá tù-ša-ak-li-a-šu lá-ma-ma ša-am-šu-um be-el-ni a-ni-tám iš-pu-ra-ni né-nu a-na-kam lá ni-gi kà-a-a-ni-iš a-na šé-ep be-lí-ni ni-im-ta-na-qú-ut um-ma né-nu-ma e-zi-ib ṣa-ba-am a-na za-al-pá-i-im lá ta-da-an-ma lu-mu-un li-bi₄-im iš-tí ḫa-ar-sá-am-na-i-im a-ḫi-kà ru-ba-im GAL lá té-pá-áš ta-as-li-a-tám a-ni-tám a-na be-lí-ni ni-iṣ-ba-at-ma a-na šé-pè-e-šu ni-im-qú-ut-ma um-ma šu-ut-ma a-tù-nu tám-kà-ra-tù-nu i-a-ú-tum ur-du-ú-a ù ša ḫa-ar-sá-am-na-i-im ur-du-šu-ma ki-ša-ma kà-kà-am na-áš-a-tù-nu-ma ur-ke-e-a ta-ta-na-lá-kà a-tù-nu tám-kà-ra-tù-nu ša tám-kà-ru-tí-ku-nu ki-ma ta-le-e-a-ni ḫa-ra-na-tim a-ta-lá-kà a-na ba-ri-tí LUGAL-e kà-áb-tù-tim ni-a-tí mì-nam ṭá-ḫu-a-tù-nu be-el-ni a-ta ur-du-kà né-nu a-na-kam kà-a-a-ni-iš ša u₄-me-ni ma-ḫa-ar {d}a-šùr a-na ba-lá-aṭ ša-am-ší-im be-lí-ni ku-a-tí ù ba-lá-aṭ a-lim{ki} ḫa-ar-sá-am-na ni-ik-ta-na-ra-áb a-ma 2 ší-ip-ri-ni a-ḫi-a-a DUMU ta-ki-ki ù be-lí-a-a DUMU i-na-sú-en₆ ša ší-bu-tim ša ba-ri-ni ša ma-tí-ma kà-ni-iš ù ḫa-ar-sá-am-na lá i-de₈-ú-ni ni-iš-tap-ra-kum ù ta-ma-ar-tám da-mì-iq-tám 80 TÚG.ḪI.A ša a-lim{ki} ù 20 TÚG.ḪI.A ša a-ki-dí-e a-na li-ta-áb-ší-kà nu-uš-té-bi₄-lá-kum a-na a-wa-tim ša ší-ip-re-e-ni qú-ul-ma a-na aḫ-ḫi-kà tù-ur-ma ḫa-ra-na-tum ša ta-ak-lu-ú <big_gap> ša ku-a-ú-tum-ma KÙ.BABBAR KÙ.BABBAR-áp-kà <big_gap><gap> ù né-nu mu-ta-li-ku ur-du-kà ki-ma ḫa-ra-na-tim ú-šé-er <gap>-<big_gap> qá-tám pá-ni-tám-ma <big_gap> a-wa-at-kà <big_gap> ší-ip-ru-ni <big_gap> IGI {d}a-šùr a-na ba-lá-ṭí-kà ù ša-lá-am ḫa-ar-sá-am-na lu nu-kà-ri-ib